২০২০ চনত অনুষ্ঠিত হ'ব লগীয়া টকিঅ' অলিম্পিক গেইমছলৈ যোগ্যতা অৰ্জন কৰিছে ভাৰতৰ তিনিজনীয়া পুৰুষ ৰিকাৰ্ভ আৰ্চাৰী দলে। এই দলটোত আছে ছিকিমৰ অভিজ্ঞ আৰ্চাৰ তৰুণদীপ ৰাই।
উল্লেখ্য যে নেডাৰলেণ্ডৰ ডেন বশ্ব (Den Bosch)ত অনুষ্ঠিত হৈ থকা ৱৰ্ল্ড আৰ্চাৰী চেম্পিয়নশ্বিপৰ এখন মেচত বুধবাৰে ভাৰতীয় দলটোৱে কানাডাক ৫-৩ ব্যৱধানত পৰাস্ত কৰাৰ লগে লগে তিনিওগৰাকী খেলুৱৈ ক্ৰমে তৰুণদীপ ৰাই, অতনু দাস আৰু প্ৰবীণ যাদৱে অলিম্পিকৰ বাবে কোটা সুৰক্ষিত কৰে।
অৱশেষত টকিঅ' অলিম্পিকলৈ যোগ্যতা অৰ্জন কৰাত অতি আনন্দিত অৰ্জুন পুৰস্কাৰপ্ৰাপ্ত তৰুণদীপ ৰাইয়ে কয় 'আমি আটাইয়ে ভাল প্ৰদৰ্শন কৰি আছো আৰু আশা কৰো আমাৰ এই প্ৰদৰ্শন ২০২০ৰ অলিম্পিক গেইমছলৈ অব্যাহত থাকিব'।
ইয়াৰ উপৰি তেওঁ কয়, 'মই নিশ্চিত যে আমাৰ দৰে বিপক্ষয়ো সমান চাপ অনুভৱ কৰিছিল। সেই সময়ত আমি ধৈৰ্য সহকাৰে খেলত মনোনিৱেশ কৰিছিলো আৰু সেইবাবে সকলোবোৰ আমাৰ পক্ষত থাকিল'।
উল্লেখ্য যে ৩৫ বছৰীয়া তৰুণদীপ ৰাইৰ ঘৰ দক্ষিণ ছিকিমৰ নামচিত। তেওঁ ইতিমধ্যে দুবাৰকৈ অলিম্পিক গেইমছত ভাৰতৰ হৈ অংশ গ্ৰহণ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
